CELEX: 62021TN0425
Language: sl
Date: 2021-07-10 00:00:00
Title: Zadeva T-425/21: Tožba, vložena 10. julija 2021 – eSlovensko Bratislava/Komisija

25.10.2021   
            
            
               SL
            
            
               Uradni list Evropske unije
            
            
               C 431/41
            
         
      Tožba, vložena 10. julija 2021 – eSlovensko Bratislava/Komisija
      (Zadeva T-425/21)
      (2021/C 431/49)
      Jezik postopka: angleščina
      
         Stranki
      
      
         Tožeča stranka: eSlovensko Bratislava (Bratislava-Staré Mesto, Slovaška) (zastopnik: B. Fridrich, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Komisije C(2020)7415 final z dne 21. oktobra 2020 o spremembi Izvedbenega sklepa C(2018)6712 o izbiri in dodelitvi subvencij v okviru Instrumenta za povezovanje Evrope v sektorju telekomunikacijskih storitev (priloga št. 1), vročen družbi eSlovensko Bratislava 10. maja 2021 po elektronski pošti, razglasi za ničen;
               
            
                  —
               
               
                  Komisiji naloži plačilo stroškov in izdatkov postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: bistvena kršitev postopka, prekoračitev pooblastil, kršitev Pogodb ali pravnega pravila o njuni uporabi ali zloraba pooblastil, zlasti nepravilna pravna ocena dejstev in ugotovitev (kršitev pravice do dobrega upravljanja, prekoračitev pooblastil, kršitev načela sorazmernosti, načela pravne varnosti, pravne države, načela varstva legitimnih pričakovanj in nepravilna pravna ocena dejstev in ugotovitev v postopku izbire in dodelitve subvencij v okviru Instrumenta za povezovanje Evrope 2018-1 Razpis za zbiranje predlogov CEF Telecom CEF-TC-2018-1, zlasti ukrep št. 2018-SK-IA-0019 Slovaški center za varnejši internet V, ki ga je predložila družba eSlovensko Bratislava).
               
            
                  2.
               
               
                  Drugi tožbeni razlog: Komisiji naj se glede na zgoraj navedene trditve in domneven arbitrarni značaj izpodbijanega sklepa Komisije naloži plačilo stroškov in izdatkov postopka.